title: Регламент за изпълнение (ЕС) 2016/1964 на Комисията от 9 ноември 2016 година за разрешаване на употребата на препарат от доломит-магнезит за млечни крави и други видове преживни животни за млекопроизводство, отбити прасенца и свине за угояване и на препарат от монтморилонит-илит за всички животински видове като фуражни добавки (Текст от значение за ЕИП )

text:
               10.11.2016

               BG

               Официален вестник на Европейския съюз

               L 303/7

         РЕГЛАМЕНТ ЗА ИЗПЪЛНЕНИЕ (ЕС) 2016/1964 НА КОМИСИЯТА
   от 9 ноември 2016 година
   за разрешаване на употребата на препарат от доломит-магнезит за млечни крави и други видове преживни животни за млекопроизводство, отбити прасенца и свине за угояване и на препарат от монтморилонит-илит за всички животински видове като фуражни добавки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 бяха подадени заявления за разрешаването на препарат от доломит-магнезит и на препарат от монтморилонит-илит. Посочените заявления бяха придружени от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Тези заявления се отнасят за разрешаването на употребата на препарат от доломит-магнезит за млечни крави и други видове преживни животни за млекопроизводство, отбити прасенца и свине за угояване и на препарат от монтморилонит-илит като фуражни добавки за всички животински видове, като бе поискано те да се класифицират в категорията „технологични добавки“.

               (4)

               В становището си от 1 декември 2015 г. (2) Европейският орган за безопасност на храните („Органът“) заключи, че препаратът от доломит-магнезит не се отразява неблагоприятно върху здравето на животните, околната среда или човешкото здраве. Органът също така стигна до заключението, че той е ефикасен като противослепващо вещество. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               Поради физиологично сходство на млечните крави с всички преживни животни за млекопроизводство, е целесъобразно да се разшири използването на тази добавка за други видове преживни животни за млекопроизводство.

               (6)

               Органът заключи в становищата си от 30 октомври 2014 г. и 10 септември 2015 г. (3), че препаратът от монтморилонит-илит не оказва неблагоприятно въздействие върху здравето на животните, околната среда или човешкото здраве. Органът също така стигна до заключението, че той е ефикасен като противослепващо и свързващо вещество. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (7)

               При оценката на препарата от доломит-магнезит и на препарата от монтморилонит-илит беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочените препарати следва да бъде разрешена съгласно предвиденото в приложенията към настоящия регламент.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложение I препарат, който принадлежи към категорията „технологични добавки“ и към функционалната група „противослепващи вещества“, като добавка при храненето на животните, при спазване на условията, определени в същото приложение.
   Член 2
   Разрешава се употребата на посочения в приложение II препарат, който принадлежи към категорията „технологични добавки“ и към функционалните групи „противослепващи вещества“ и „свързващи вещества“, като добавка при храненето на животните, при спазване на условията, определени в същото приложение.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 ноември 2016 година.

            За Комисията

            Председател

         Jean-Claude JUNCKER

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ), 2016; 14(1):4341.

      (3)  EFSA Journal (Бюлетин на ЕОБХ) 2014; 12(11):3904 и EFSA Journal (Бюлетин на ЕОБХ) 2015; 13(9):4237.

      ПРИЛОЖЕНИЕ I

                  Идентификационен номер на добавката

                  Добавка

                  Химична формула, описание, методи за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg добавка/kg пълноценен фураж със съдържание на влага 12 %

                     Технологични добавки: противослепващи вещества

                  1g598

                  Доломит-магнезит

                     Състав на добавката

                  Препарат от естествена смес от:
                  Доломит и магнезит ≥ 40 % (с минимално съдържание на: карбонати 24 %).

                     Характеристика на активното вещество

                  Доломит:

                              CAS №: 16389-88-1

                              (CaMg)(CO3)2

                        Магнезит:

                              CAS №: 546-93-0

                              MgCO3

                        Талк (хидратирани магнезиеви силикати):

                              CAS №: 14807-96-6

                              Mg3Si4O10(OH)2

                              Талк ≥ 35 %

                        Хлорит (алуминий-магнезий)

                              CAS №: 1318-59-8

                              (Mg,Fe,Al)6(Si, Al)4O10(OH)8

                              Желязо (структурно) 6 % (средно)

                              Хлорит ≥ 16 %

                              Без кварц и азбест

                     Метод за анализ
                      (1)

                  Характеристика на фуражната добавка:

                              —

                              Дифракция на рентгеново лъчение (XRD) заедно с

                              —

                              Атомноабсорбционна спектрофотометрия (AAS).

                  Млечни крави и други видове преживни животни за млекопроизводство
                  Отбити прасенца
                  Свине за угояване

                  —

                  5 000

                  20 000

                              1.

                              Да се използва за отбити прасенца до 35 kg.

                              2.

                              На етикета на добавката и на премиксите, в които тя се съдържа, трябва да се посочва следното: „Добавката доломит-магнезит е богата на (инертно) желязо“.

                              3.

                              За потребителите на добавката и премиксите стопанските субекти в областта на фуражите трябва да установят процедури за безопасна работа и организационни мерки за справяне с потенциалните рискове в резултат на употребата. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите трябва да се използват с лични предпазни средства, включително предпазна дихателна маска.

                  30 ноември 2026 г.

         (1)  Подробна информация за методите за анализ може да бъде намерена на интернет адреса на референтната лаборатория за фуражни добавки: https://ec.europa.eu/jrc/en/eurl/feed-additives/evaluation-reports

      ПРИЛОЖЕНИЕ II

                  Идентификационен номер на добавката

                  Добавка

                  Химична формула, описание, методи за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg добавка/kg пълноценен фураж със съдържание на влага 12 %

                     Технологични добавки: „свързващи вещества“

                  1g557

                  Монтморилонит-илит

                     Състав на добавката

                  Препарат от смесенослоест глинест минерал монтморилонит-илит: филосиликати ≥ 75 %.

                     Характеристика на активното вещество

                  Филосиликати ≥ 75 %:

                              ≥ 35 % монтморилонит-илит (набъбващ)

                              ≥ 30 % илит/мусковит

                              ≤ 15 % каолинит (ненабъбващ)

                        Кварц ≤ 20 %
                  Желязо (структурно) 3,6 % (средно)
                  Без азбест

                     Метод за анализ
                      (1)

                  За определянето във фуражни добавки:

                              —

                              Дифракция на рентгеново лъчение (XRD)

                              —

                              Атомноемисионна спектроскопия с индуктивно свързана плазма (ICP-AES)

                  Всички видове животни

                  —

                  10 000

                  20 000

                              1.

                              В инструкциите за ползване трябва да се посочва следното:

                                          —

                                          „Да се избягва едновременното перорално приложение с макролиди“;

                                          —

                                          „При домашни птици да се избягва също така едновременното приложение с робенидин“.

                              2.

                              При домашни птици: едновременното перорално приложение с коксидиостатици, различни от робенидин, е противопоказно при количество монтморилонит-илит над 10 000  mg/kg пълноценен фураж.

                              3.

                              На етикета на фуражната добавка и на премиксите, в които тя се съдържа, трябва да се посочва следното: „Добавката монтморилонит-илит е богата на (инертно) желязо“.

                              4.

                              За потребителите на добавката и премиксите стопанските субекти в областта на фуражите трябва да установят процедури за безопасна работа и организационни мерки за справяне с потенциалните рискове в резултат на употребата. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите трябва да се използват с лични предпазни средства, включително предпазна дихателна маска.

                              5.

                              Общото количество от различните източници на монтморилонит-илит в пълноценния фураж не трябва да надвишава разрешеното максимално ниво от 20 000  mg/kg пълноценен фураж.

                  30 ноември 2026 г.

                     Технологични добавки: противослепващо вещество

                  1g557

                  Монтморилонит-илит

                     Състав на добавката

                  Препарат от смесенослоест глинест минерал монтморилонит-илит: филосиликати ≥ 75 %

                     Характеристика на активното вещество

                  Филосиликати ≥ 75 %:

                              ≥ 35 % монтморилонит/илит (набъбващ)

                              ≥ 30 % илит/мусковит

                              ≤ 15 % каолинит (ненабъбващ)

                        Кварц ≤ 20 %
                  Желязо (структурно) 3,6 % (средно)
                  Без азбест

                     Метод за анализ
                      (1)

                  За определянето във фуражни добавки:

                              —

                              Дифракция на рентгеново лъчение (XRD);

                              —

                              Атомноемисионна спектроскопия с индуктивно свързана плазма (ICP-AES).

                  Всички видове животни

                  —

                  20 000

                  20 000

                              1.

                              В указанията за употреба да се посочи:

                                          —

                                          „Да се избягва едновременното перорално приложение с макролиди“;

                                          —

                                          при домашни птици: „Да се избягва едновременното приложение с робениди“.

                              2.

                              При домашни птици: едновременното перорално приложение с коксидиостатици, различни от робенидин, е противопоказно.

                              3.

                              На етикета на фуражната добавка и на премиксите, в които тя се съдържа, да се посочва следното: „Добавката монтморилонит-илит е богата на (инертно) желязо“.

                              4.

                              За потребителите на добавката и премиксите стопанските субекти в областта на фуражите трябва да установят процедури за безопасна работа и организационни мерки за справяне с потенциалните рискове в резултат на употребата. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите трябва да се използват с лични предпазни средства, включително предпазна дихателна маска.

                              5.

                              Общото количество от различните източници на монтморилонит-илит в пълноценния фураж не трябва да надвишава разрешеното максимално ниво от 20 000  mg/kg пълноценен фураж.

                  30 ноември 2026 г.

         (1)  Подробна информация за методите за анализ може да бъде намерена на интернет адреса на референтната лаборатория за фуражни добавки: https://ec.europa.eu/jrc/en/eurl/feed-additives/evaluation-reports


title: Регламент за изпълнение (ЕС) 2015/306 на Комисията от 26 февруари 2015 година за подновяване на одобрението на активното вещество Isaria fumosorosea щам Apopka 97 в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията  Текст от значение за ЕИП

text:
               27.2.2015

               BG

               Официален вестник на Европейския съюз

               L 56/1

         РЕГЛАМЕНТ ЗА ИЗПЪЛНЕНИЕ (ЕС) 2015/306 НА КОМИСИЯТА
   от 26 февруари 2015 година
   за подновяване на одобрението на активното вещество Isaria fumosorosea щам Apopka 97 в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита, и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:

               (1)

               Срокът на одобрението на активното вещество Isaria fumosorosea щам Apopka 97, по-рано наричано „Paecilomyces fumosoroseus разновидност Apopka 97, PFR 97 или CG 170, ATCC20874“, както е посочено в част А от приложението към Регламент за изпълнение (ЕС) № 540/2011 на Комисията (2), изтича на 31 декември 2015 г.

               (2)

               В съответствие с член 4 от Регламент (ЕС) № 1141/2010 на Комисията (3) и в предвидения в посочения член срок бе подадено заявление за подновяване на включването на Isaria fumosorosea щам Apopka 97 в приложение I към Директива 91/414ЕИО на Съвета (4).

               (3)

               Заявителят подаде допълнителните досиета, изисквани съгласно член 9 от Регламент (ЕС) № 1141/2010. Докладващата държава членка счете заявлението за пълно.

               (4)

               Докладващата държава членка подготви доклад за оценка във връзка с подновяването, като се консултира със съдокладващата държава членка, и на 3 юни 2013 г. го предостави на Европейския орган по безопасност на храните (наричан по-долу „Органът“) и на Комисията.

               (5)

               Органът изпрати доклада за оценка във връзка с подновяването на заявителя и на държавите членки за коментар и препрати получените коментари на Комисията. Освен това Oрганът осигури публичната достъпност на допълнителното обобщаващо досие.

               (6)

               На 28 април 2014 г. (5) Органът предаде на Комисията заключението си относно това дали може да се очаква Isaria fumosorosea щам Apopka 97 да отговаря на критериите за одобрение, предвидени в член 4 от Регламент (ЕО) № 1107/2009. На 12 декември 2014 г. Комисията представи проекта на доклад за преразглеждане относно Isaria fumosorosea щам Apopka 97 на Постоянния комитет по растенията, животните, храните и фуражите.

               (7)

               По отношение на един или повече представителни начини на употреба на най-малко един продукт за растителна защита бе установено, че предвидените в член 4 критерии за одобрение са изпълнени. Следователно посочените критерии за одобрение се считат за изпълнени.

               (8)

               Освен това Комисията счете, че Isaria fumosorosea щам Apopka 97 представлява активно вещество с нисък риск по смисъла на член 22 от Регламент (ЕО) № 1107/2009. Isaria fumosorosea щам Apopka 97 не е рисково вещество и отговаря на условията, посочени в точка 5 от приложение II към Регламент (ЕО) № 1107/2009. Isaria fumosorosea щам Apopka 97 представлява микроорганизъм, който съгласно оценката на докладващата държава членка и Органа вероятно представлява ниско ниво на риск за хората, животните и околната среда, с оглед на предвидените видове употреба. Първо, не са намерени никакви микотоксини, а произвежданите от щама вещества са ясно определени и не представляват токсикологичен проблем. Поради това се счита, че рискът за операторите, работниците, потребителите и околната среда е нисък. Второ, щамът е с ниска жизнеспособност във водна среда и не е свързан с познатите патогени по рибите или водните бълхи. Поради това се счита, че рискът за нецелевите водни организми е нисък. И накрая, в рамките на видовете употреба не се изпускат високи концентрации на микроорганизмите в канализацията, което показва нисък риск за биологичните методи за пречистване на отпадъчните води.

               (9)

               Поради това е целесъобразно одобрението на Isaria fumosorosea щам Apopka 97 да бъде подновено и да бъде включено в приложението към Регламент за изпълнение (ЕС) № 540/2011 като активно вещество с нисък риск.

               (10)

               В съответствие с член 22, параграф 2 от Регламент (ЕО) № 1107/2009 веществата с нисък риск се съдържат в отделен списък в регламента, посочен в член 13, параграф 4 от Регламент (ЕО) № 1107/2009. Следователно е целесъобразно в приложението към Регламент за изпълнение (ЕС) № 540/2011 да се добави част Г. Поради това посоченият регламент следва да бъде съответно изменен.

               (11)

               Настоящият регламент следва да се прилага от деня след деня на изтичането на срока на одобрението на активното вещество Isaria fumosorosea щам Apopka 97.

               (12)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активно вещество
   Одобрението на активното вещество Isaria fumosorosea щам Apopka 97, посочено в приложение I, се подновява при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   1.   В член 1 от Регламент за изпълнение (ЕС) № 540/2011 втора алинея се заменя със следната алинея:

      „Активните вещества, които са одобрени съгласно Регламент (ЕО) № 1107/2009, са включени в част Б от приложението към настоящия регламент. Основните вещества, които са одобрени съгласно Регламент (ЕО) № 1107/2009, са включени в част В от приложението към настоящия регламент. Активните вещества с нисък риск, които са одобрени съгласно Регламент (ЕО) № 1107/2009, са включени в част Г от приложението към настоящия регламент.“

   2.   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и начална дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 януари 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 февруари 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

      (3)  Регламент (ЕС) № 1141/2010 на Комисията от 7 декември 2010 година за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

      (4)  Директива 91/414/ЕО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).

      (5)  EFSA Journal (Бюлетин на ЕОБХ), 2014, 12(5):3679. Той е достъпен на следния интернет адрес: www.efsa.europa.eu

      ПРИЛОЖЕНИЕ I

                  Популярно наименование, идентификационни номера

                  Наименование по IUPAC

                  Чистота (1)

                  Дата на одобрението

                  Изтичане срока на одобрението

                  Специфични разпоредби

                     Isaria fumosorosea щам Apopka 97
                  Депозирано в Американската банка за типови култури (АТСС) под името Paecilomyces fumosoroseus Apopka ATCC 20874

                  Не се прилага

                  Минимална концентрация: 1,0 × 108 CFU/ml
                  Максимална концентрация: 2,5 × 109 CFU/ml

                  1 януари 2016 г.

                  31 декември 2030 г.

                  За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на Isaria fumosorosea щам Apopka 97, и по-специално допълнения I и II към него, в окончателния му вид, изготвен от Постоянния комитет по растенията, животните, храните и фуражите на 12 декември 2014 г.
                  При тази цялостна оценка държавите членки обръщат особено внимание на защитата на операторите и работниците, като се има предвид, че Isaria fumosorosea щам Apopka 97 се счита за потенциален сенсибилизатор.
                  Производителят осигурява стриктното поддържане на екологичните условия и анализ за контрол на качеството по време на производствения процес.

         (1)  Допълнителни подробности за идентичността и спецификацията на активното вещество са представени в доклада за преразглеждане.

      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:

                  1)

                  В част А вписването за Isaria fumosorosea щам Apopka 97 се заличава.

                  2)

                  Добавя се следната част Г:
                  „ЧАСТ Г

                     Активни вещества с нисък риск

                  Общи разпоредби, приложими за всички вещества, изредени в настоящата част: Комисията осигурява достъп до всички доклади за преразглеждане (освен в случаите на поверителна информация по смисъла на член 63 от Регламент (ЕО) № 1107/2009) за справка на която и да е от заинтересованите страни или осигурява достъп при специално поискване.

                              Популярно наименование, идентификационни номера

                              Наименование по IUPAC

                              Чистота (1)

                              Дата на одобрението

                              Изтичане срока на одобрението

                              Специфични разпоредби

                              1

                                 Isaria fumosorosea щам Apopka 97
                              Депозирано в Американската банка за типови култури (АТСС) под името Paecilomyces fumosoroseus Apopka ATCC 20874

                              Не се прилага

                              Минимална концентрация: 1,0 × 108 CFU/ml
                              Максимална концентрация: 2,5 × 109 CFU/ml

                              1 януари 2016 г.

                              31 декември 2030 г.

                              За прилагането на единните принципи, упоменати в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на Isaria fumosorosea щам Apopka 97, и по-специално допълнения I и II към него, в окончателния му вид, изготвен от Постоянния комитет по растенията, животните, храните и фуражите на 12 декември 2014 г.
                              При тази цялостна оценка държавите членки обръщат особено внимание на защитата на операторите и работниците, като се има предвид, че Isaria fumosorosea щам Apopka 97 се счита за потенциален сенсибилизатор.
                              Производителят осигурява стриктното поддържане на екологичните условия и анализ за контрол на качеството по време на производствения процес.

         (1)  Допълнителни подробности за идентичността и спецификацията на активното вещество са представени в доклада за преразглеждане.“


title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за прилагане на Регламент (ЕО) № 763/2008 на Европейския парламент и на Съвета относно преброяването на населението и жилищния фонд по отношение на условията и структурата на докладите за качеството и техническия формат за предаването на данни, и за изменение на Регламент (ЕС) № 1151/2010

text:
               РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА

               от 23.5.2017 година

               за прилагане на Регламент (ЕО) № 763/2008 на Европейския парламент и на Съвета относно преброяването на населението и жилищния фонд по отношение на условията и структурата на докладите за качеството и техническия формат за предаването на данни, и за изменение на Регламент (ЕС) № 1151/2010

               (текст от значение за ЕИП)

               ЕВРОПЕЙСКАТА КОМИСИЯ,

               като взе предвид Договора за функционирането на Европейския съюз,

               като взе предвид Регламент (ЕО) № 763/2008 на Европейския парламент и на Съвета от 9 юли 2008 г. относно преброяването на населението и жилищния фонд
                  1
               , и по-специално член 5, параграф 5 и член 6, параграф 3 от него,

               като има предвид, че:

               (1)С Регламент (ЕО) № 763/2008 се установяват общи правила за представяне на изчерпателни данни за населението и жилищния фонд на десетгодишни периоди.

               (2)В съответствие с Регламент (ЕС) 2017/712 на Комисията
                  2
                следващото преброяване на населението и жилищния фонд следва да се отнася за референтната 2021 година.

               (3)С Регламент (ЕС) № 1151/2010 на Комисията
                  3
                се определят условията и структурата на докладите за качеството и техническият формат за предаването на данни относно преброяването на населението и жилищния фонд за референтната 2011 година.

               (4)За целите на следващото преброяване на населението и жилищния фонд за 2021 г. и за да се направи оценка на качеството на предаваните на Комисията (Евростат) данни, е необходимо да се определят нови условия и структура на докладите за качеството и техническият формат за предаването на данни.

               (5)В съответствие с член 5, параграф 5 от Регламент (ЕО) № 763/2008 държавите членки следва да предават своите проверени данни и метаданни в електронна форма и в подходящ технически формат, който трябва да бъде приет от Комисията. Банката за международни разплащания, Европейската централна банка, Комисията (Евростат), Международният валутен фонд, Организацията за икономическо сътрудничество и развитие (ОИСР), Организацията на обединените нации и Световната банка лансираха инициативата SDMX (Statistical Data and Metadata Exchange) за статистически и технически стандарти за обмен и споделяне на данни и метаданни, на която се основава платформата за разпространение на данни от преброяванията („Census Hub“). По отношение на обмена на официални статистически данни инициативата SDMX и платформата за разпространение на данни от преброяванията осигуряват статистически и технически стандарти и стандарти за предаването на данни. Поради това следва да бъде въведен технически формат в съответствие с тези стандарти.

               (6)С Регламент (ЕС) № 1151/2010 на Комисията от държавите членки се изисква да съхраняват данните от преброяването на населението и жилищния фонд за референтната 2011 година до 1 януари 2025 г. С цел да се даде възможност на ползвателите да правят сравнения между двете преброявания, данните от преброяването за 2011 г. следва да бъде на разположение до 1 януари 2035 г. едновременно с данните за 2021 г.

               (7)Поради това Регламент (ЕС) № 1151/2010 на Комисията следва да бъде съответно изменен.

               (8)Мерките, предвидени в настоящия регламент, са в съответствие със становището на Комитета на Европейската статистическа система,

               ПРИЕ НАСТОЯЩИЯ РЕГЛАМЕНТ:

               Член 1

               Предмет

               С настоящия регламент се определят условията и структурата на докладите на държавите членки за качеството на предаваните от тях на Комисията (Евростат) данни от преброяването на населението и жилищния фонд за референтната 2021 година, и техническият формат за предаването на данни.

               Член 2

               Определения

               За целите на настоящия регламент се прилагат определенията и техническите спецификации, посочени в Регламент (ЕО) № 763/2008, Регламент за изпълнение (ЕС) 2017/543 на Комисията
                  4
                и Регламент (ЕС) 2017/712 на Комисията.

               Прилагат се също така следните определения:

                        1.

                        „статистическа единица“ означава основната единица за наблюдение, а именно физическо лице, домакинство, семейство, жилищно помещение или конвенционално жилище;

                        2.

                        „индивидуално преброяване“ означава събирането на информацията за всяка статистическа единица, така че характеристиките ѝ да могат да бъдат записани отделно и да бъдат кръстосано съпоставени с други характеристики;

                        3.

                        „едновременност“ означава, че получената при преброяване информация се отнася за един и същ момент във времето (референтна дата);

                        4.

                        „универсалност в рамките на определена територия“ означава, че данните са предоставени за всички статистически единици в рамките на точно определена територия. Когато статистическите единици представляват лица, „универсалност в рамките на определена територия“ означава, че предоставените данни се основават на информация за всички лица, чието обичайно местопребиваване е на определената територия (общо население);

                        5.

                        „наличност на данни за малките райони“ означава наличността на данни за малки географски райони и малки групи от статистически единици;

                        6.

                        „зададена периодичност“ означава редовното провеждане на преброявания в началото на всеки десетгодишен период, включително непрекъснатото водене на регистрите;

                        7.

                        „източник на данни“ означава съвкупността от записи на данни за статистически единици и/или свързани със статистическите единици събития, която представлява пряка основа за изготвянето на данни от преброяването относно една или повече определени теми за определено целево население;

                        8.

                        „целево население“ означава съвкупността от всички статистически единици в определен географски район на референтната дата, които отговарят на изискванията за докладване по една или повече указани теми. Всяка валидна статистическа единица се включва само веднъж;

                        9.

                        „целево население по оценка“ означава най-добрата налична приблизителна оценка на целевото население. То се състои от преброеното население плюс населението в категория „недостатъчен обхват“ минус населението в категория „свръхобхват“;

                        10.

                        „преброено население“ означава съвкупността от статистически единици, която фактически е представена от резултатите от преброяването на една или повече определени теми за определено целево население. Записите на данните от преброеното население са тези в източника на данни за определеното целево население, като към тях се включват всички импутирани записи и се изключват всички заличени записи. Ако определен източник на данни обхваща, като методологичен принцип, записи на данни само за една извадка от статистическите единици от тяхното целево население по оценка, преброеното население включва допълнителната съвкупност от статистически единици освен статистическите единици в извадката;

                        11.

                        „допълнителна съвкупност от статистически единици“ означава съвкупността от тези статистически единици, които принадлежат към целево население по оценка, но за които в резултат на прилагана методология за изготвяне на извадка източникът на данни не съдържа записи на данни;

                        12.

                        „оценка на обхвата“ означава проучване на разликата между определено целево население и преброеното население от него;

                        13.

                        „изследване след преброяването“ означава изследване, проведено скоро след преброяването с цел оценка на обхвата и съдържанието;

                        14.

                        „недостатъчен обхват“ означава съвкупността от всички статистически единици, които принадлежат към определено целево население, но не са включени в съответното преброено население;

                        15.

                        „свръхобхват“ означава съвкупността от всички статистически единици, които са включени в дадено преброено население и се използват за докладване относно определено целево население, но не принадлежат към това целево население;

                        16.

                        „импутиране (условно изчисление) на запис“ означава определянето на изготвен чрез моделиране, но правдоподобен запис на данни за един точно определен географски район на най-подробното ниво в географско отношение, за което са налични данни от преброяването, и импутирането на този запис на данни към източник на данни;

                        17.

                        „заличаване на запис“ означава акта на заличаване или игнориране/невземане предвид на запис на данни, който е включен в източник на данни, използван за докладване относно определено целево население, но който не предоставя никаква валидна информация за някоя от статистическите единици в рамките на това целево население;

                        18.

                        „импутиране (условно изчисление) на елемент“ означава въвеждането на изготвена чрез моделиране, но правдоподобна стойност по конкретна тема в запис на данни, който вече съществува в източник на данни, но или не съдържа тази стойност, или съдържаната стойност се счита за неправдоподобна;

                        19.

                        „данни на основата на въпросник“ означава данни, които първоначално са получени от респонденти чрез въпросник в контекста на събиране на статистически данни, които се отнасят за определен момент във времето;

                        20.

                        „свързване на записи“ означава процесът на обединяване на информация от различни източници на данни чрез сравняване на записите за отделни статистически единици и обединяване на информация, отнасяща се за една и съща статистическа единица;

                        21.

                        „уникален идентификатор“ означава променлива или набор от променливи в записите на данни в източник на данни или всеки списък от статистически единици, който се използва:

                        — за проверка на това дали източникът на данни (или списъкът от статистически единици) не включва повече от един запис на данни за всяка статистическа единица, и/или

                        — за свързване на записи;

                        22.

                        „регистър“ означава хранилище на информация за статистически единици, която директно се актуализира в хода на събития, имащи отношение към статистическите единици;

                        23.

                        „данни на основата на регистър“ означава данни в регистър или от регистър;

                        24.

                        „съгласуване на регистри“ означава свързване на записи, когато всички данни, предмет на съгласуване, се съдържат в регистри;

                        25.

                        „извличане на данни“ означава процесът на извличане на информация за преброяването от информацията, съдържаща се в регистър и отнасяща се за отделни статистически единици;

                        26.

                        „кодиране“ означава процесът на преобразуване на информация в кодове, представляващи класове в рамките на схема за класификация;

                        27.

                        „захващане“ означава процесът, чрез който събраните данни се преобразуват във форма, подходяща за по-нататъшна обработка;

                        28.

                        „редактиране на запис“ означава процесът на проверка и промяна на записи на данни, така че те да станат правдоподобни, като същевременно се запазват основните им части;

                        29.

                        „генериране на домакинство“ означава идентифицирането на частно домакинство в съответствие с концепцията „едно жилище — едно домакинство“, определена в тема „Статут на домакинството“ в приложението към Регламент за изпълнение (ЕС) 2017/543 на Комисията;

                        30.

                        „генериране на семейство“ означава идентифицирането на семейство въз основа на информация за това дали лицата живеят в същото домакинство, но без наличие на информация или при наличие на непълна информация за семейните отношения между тях. Терминът „семейство“ е посочен в определението за „семейно ядро“ в тема „Семейно положение“ в приложението към Регламент за изпълнение (ЕС) 2017/543 на Комисията;

                        31.

                        „липса на информация относно единица“ означава невъзможността да бъдат събрани каквито и да е данни от статистическа единица, която е част от преброеното население;

                        32.

                        „контрол на оповестяването на статистически данни“ означава методите и процесите, прилагани с цел намаляване до минимум на риска от оповестяване на информация за отделни статистически единици, когато се разпространява статистическа информация;

                        33.

                        „оценяване“ означава изчисляването на статистически оценки с използване на математическа формула и/или алгоритъм, прилаган(а) към наличните данни;

                        34.

                        „определение за структурата на данните“ означава съвкупност от структурни метаданни, свързани със съвкупност от данни, която включва информация за това по какъв начин отделните теми са свързани с мерките, размерите и атрибутите на даден хиперкуб, заедно с разбивки, информация относно представянето на данните и свързаните с тях описателни метаданни.

               Член 3

               Метаданни и докладване относно качеството

               Държавите членки докладват на Комисията (Евростат) до 31 март 2024 г. основната информация и свързаните с качеството данни и метаданни, посочени в приложението към настоящия регламент, с оглед на проведеното от тях преброяване на населението и жилищния фонд за референтната 2021 година и на данните и метаданните, предадени на Комисията (Евростат) в съответствие с Регламент (ЕС) 2017/712 на Комисията.

               Член 4

               Източници на данни

               Държавите членки докладват за всеки източник или всички източници на данни, използван(и) за събиране на информация, необходима за изпълнение на изискванията на Регламент (ЕО) № 763/2008, и по-специално с цел:

                        а) да се отговаря на съществените характеристики, посочени в член 2, подточка i) от Регламент (ЕО) № 763/2008;

                        б) да се представлява целевото население;

                        в) да е налице съответствие със съответните технически спецификации, определени в Регламент за изпълнение (ЕС) 2017/543 на Комисията; и

                        г) да се допринася за предоставянето на данни за програмата за статистическите данни, предвидена в Регламент (ЕС) 2017/712 на Комисията.

               Член 5

               Достъп до съответна информация

               1.
                     При оправено искане от страна на Комисията (Евростат) държавите членки ѝ предоставят достъп до всяка информация, която е от значение за оценката на качеството на данните и метаданните, предавани в съответствие с Регламент (ЕС) 2017/712 на Комисията.

               2.
                     При спазване на параграф 1 държавите членки не са длъжни да предоставят на Комисията (Евростат) каквито и да било микроданни или поверителни данни.

               Член 6

               Технически формат за предаване на данни

               Техническият формат, който се използва за предаване на данните и метаданните за референтната 2021 година, е форматът „Statistical Data and Metadata eXchange“ (SDMX), приложен чрез платформата за разпространение на данни от преброяванията. Държавите членки предават изискваните данни в съответствие с определенията за структурата на данните и свързаните с тях технически спецификации, предоставени от Комисията (Евростат). Държавите членки съхраняват изискваните данни и метаданни до 1 януари 2035 г. с оглед на евентуално предаване по-късно при поискване от страна на Комисията (Евростат).

               Член 7

               Изменение на Регламент (ЕС) № 1151/2010

               В член 6 от Регламент (ЕС) № 1151/2010 третото изречение се заменя със следното:

               „Държавите членки съхраняват данните и метаданните за референтната 2011 година до 1 януари 2035 г. Държавите членки не са длъжни да правят изменения или ревизии на тези данни след 1 януари 2025 г. Държавите членки, които решат да направят такива изменения или ревизии, уведомяват за тях Комисията (Евростат), преди те да бъдат приложени.“

               Член 8

               Влизане в сила

               Настоящият регламент влиза в сила на двадесетия ден след публикуването му в Официален вестник на Европейския съюз.

               Настоящият регламент е задължителен в своята цялост и се прилага пряко във всички държави членки.

               Съставено в Брюксел на 23.5.2017 година.

                     За Комисията

                     Председател
                     Jean-Claude JUNCKER

                     (1)

                        ОВ L 218, 13.8.2008 г., стр. 14.

                     (2)

                        Регламент (ЕС) 2017/712 на Комисията от 20 април 2017 г. за определяне на референтната година и програмата за статистическите данни и за метаданните за преброяването на населението и жилищния фонд, както е предвидено в Регламент (ЕО) № 763/2008 на Европейския парламент и на Съвета (ОВ L 105, 21.4.2017 г., стр. 1).

                     (3)
                  Регламент (ЕС) № 1151/2010 на Комисията от 8 декември 2010 г. за прилагане на Регламент (ЕО) № 763/2008 на Европейския парламент и на Съвета относно преброяването на населението и жилищния фонд по отношение на условията и структурата на докладите за качеството и техническия формат за предаването на данни (ОВ L 324, 9.12.2010 г., стр. 1).

                     (4)
                  Регламент за изпълнение (ЕС) 2017/543 на Комисията от 22 март 2017 г. за определяне на правила за прилагане на Регламент (ЕО) № 763/2008 на Европейския парламент и на Съвета относно преброяването на населението и жилищния фонд по отношение на техническите спецификации на темите и на техните разбивки (ОВ L 78, 23.3.2017 г., стр. 13).

    ---documentbreak---

               ПРИЛОЖЕНИЕ

               Съдържанието и структурата на докладите за качеството за предаването на данни

               Текстовите и количествените метаданни относно преброяването на населението и жилищния фонд, провеждано в държавите членки за референтната 2021 година, се състоят от следните раздели:

               1.   ОБЩ ПРЕГЛЕД

               1.1.   Правно основание

               1.2.   Отговорни органи

               2.   ИЗТОЧНИЦИ НА ДАННИ

               2.1.   Класифициране на източниците на данни в съответствие с член 4, параграф 1 от Регламент (ЕО) № 763/2008

               2.2.   Списък на източниците на данни, използвани при преброяването през 2021 г.

               2.3.    „Матрица „източници на данни х теми“

               2.4.   Адекватност на източниците на данни: степен, в която те отговарят на съществените характеристики (член 4, параграф 4 от Регламент (ЕО) № 763/2008)

               2.4.1.   Индивидуално преброяване;

               2.4.2.   Едновременност;

               2.4.3.   Универсалност в рамките на определената територия;

               2.4.4.   Наличност на данни за малките райони;

               2.4.5.   Зададена периодичност.

               3.   ЦИКЪЛ НА ПРОВЕЖДАНЕ НА ПРЕБРОЯВАНЕТО

               3.1.   Референтна дата

               Държавите членки предоставят на Комисията (Евростат) референтната дата в съответствие с член 3 от Регламент (ЕС) 2017/712 на Комисията.

               3.2.   Подготовка и изпълнение на дейностите по събирането на данни

               3.2.1.   Данни на основата на въпросник

               съставяне и тестване на въпросници (включително копия на всички окончателни въпросници);

               изготвяне на адресни списъци от всякакъв вид, подготовка за работата на място, картографиране, осигуряване на публичност;

               събиране на данни (включително работа на място);

               правно задължение за събиране на информация, стимули за предоставяне на вярна информация или възможни причини за предоставяне на невярна информация.

               3.2.2.   Данни на основата на регистър

               създаване на нови регистри от 2011 г. нататък (когато е приложимо);

               реорганизиране на съществуващите регистри от 2011 г. нататък (включително промени в съдържанието на регистрите, адаптиране по отношение на преброеното население, адаптиране на определенията и/или на техническите спецификации) (когато е приложимо);

               водене на регистрите (за всеки регистър, използван за преброяването през 2021 г.), включително

               -съдържание на регистъра (статистически единици и информация за тях, всякакъв вид редактиране на записи и/или импутиране на елементи и записи в регистъра),

               -административни отговорности,

               -правно задължение за вписване на информация, стимули за предоставяне на вярна информация и възможни причини за предоставяне на невярна информация,

               -закъснения при докладване, по-специално закъснения по причини от правен/официален характер, късно докладване,

               -оценяване и уреждане на случаи на невписване, на незаличаване на вписванията, на многократно вписване,

               -всякакви значителни ревизии на регистър или актуализации на записи, които засягат данните за преброяването през 2021 г., периодичност на ревизиите на регистър,

               -използване, включително „статистическо използване на регистъра за цели, различни от свързаните с преброяването“ и „използване на регистъра за цели, различни от статистическите (например за административни цели)“;

               съгласуване и свързване на регистри (включително уникален(ни) идентификатор(и), използван(и) за свързване на записи);

               извличане на данни.

               3.2.3. Данни, събрани чрез извадка

               Метаданните за темите, информацията за които е била събрана чрез извадка, трябва да съдържат също така описания на:

               -модела на извадката,

               -методологиите, използваните за всякакви оценки, модели или импутирания,

               -възможните систематични отклонения при оценяването, дължащи се приложени методологии,

               -формулите и алгоритмите, използвани за изчисляване на стандартната грешка.

               3.2.4. Данни, събрани чрез комбинирани методи (данни на основата на повече от един вид източник на данни)

               Метаданните за темите, информацията за които е била събрана чрез комбинирани методи, трябва също така да съдържат:

               -описание на методите (вид на използваните източници на данни и по какъв начин е комбинирана информацията от различни източници, по какъв начин различните източници и методи се допълват и подкрепят помежду си и ако е приложимо — кои източници обхващат съответните части от населението),

               -други имащи отношение към качеството въпроси, свързани с използването на комбинирани методи.

               3.3.   Обработка и оценка

               3.3.1.   Обработка на данни (включително захващане, кодиране, идентифициране на променлива(и), редактиране на записи, импутиране на записи, заличаване на записи, оценяване, свързване на записи, включително идентифициране на променлива(и), използвана(и) за свързване на записи, генериране на домакинства и семейства, мерки за идентифициране или ограничаване на липсата на информация относно единици);

               3.3.2.   Дейности по оценка на обхвата, методология за третиране на липсата на отговор, изследване(ия) след преброяването (когато е приложимо), окончателно валидиране на данните: метод за оценяване на недостатъчния обхват и на свръхобхвата, включително информация за качеството на оценките на недостатъчния обхват и на свръхобхвата.

               3.4.   Разпространяване (канали за разпространяване, осигуряване на поверителност на статистическите данни, включително на контрол на оповестяването на статистически данни)

               3.5.   Мерки за осигуряване на ефективност на разходите

               4. ОЦЕНКА НА КАЧЕСТВОТО НА ДАННИТЕ

               4.1. Съпоставимост

               По отношение на всяка тема държавите членки докладват за всяко отклонение от изискваните понятия и определения или всяка практика в държавата членка, които биха могли да засегнат неблагоприятно съпоставимостта на данните в рамките на Съюза.

               За темата „Статут на настояща дейност“ държавите членки докладват за всички методи на оценка, които се използват за коригиране на данните, за да се постигне по-точно съответствие с определението в приложението към Регламент за изпълнение (ЕС) 2017/543 на Комисията. Държавите членки докладват за степента, в която източниците на данни и всички използвани методи за оценка водят до отклонение от определението за „Статут на настояща дейност“ в посочения регламент.

               4.2.
                     Навременност и актуалност

               Следната информация трябва да бъде предоставяна на национално ниво:

               дата(и) на предаването на данните на Комисията (Евростат), с разбивка по хиперкубове;

               дата(и) на значителната(ите) ревизия(ии) на предаваните данни с разбивка по хиперкубове;

               дата(и) на предаване на метаданните.

               В случай на значителни ревизии, извършени на 1 април 2024 г. или след тази дата, държавите членки докладват поотделно съответната(ите) дата(и) на Комисията (Евростат) в срок от една седмица.

               4.3.   Съгласуваност

               Държавите членки докладват за всяко значително несъответствие между предаваните данни в различните набори от данни, определени в Регламент (ЕС) 2017/712 на Комисията.

               4.4.   Обхват и точност

               С цел указване на обхвата се предоставят следните абсолютни стойности за преброените лица на национално ниво и се разпределят по пол и широки възрастови групи, определени в Регламент за изпълнение (ЕС) 2017/543 на Комисията:

               а)
                     преброено население;

               б)
                     брой на всички импутирания на записи;

               в)
                     брой на всички заличавания на записи;

               г)
                     недостатъчен обхват (оценка);

               д)
                     свръхобхват (оценка);

               е)
                     целево население по оценка.

               За целите на оценката на точността се предоставят следните абсолютни стойности за преброените лица на национално ниво и се разпределят по пол и широки възрастови групи, определени в Регламент за изпълнение (ЕС) 2017/543 на Комисията:

               а)
                     преброено население;

               б)
                     брой записи на наблюдаваните данни по темата, получени чрез традиционно преброяване;

               в)
                     брой записи на наблюдаваните данни по темата, получени от административни регистри;

               г)
                     брой записи на наблюдаваните данни по темата, получени чрез извадкови изследвания;

               д)
                     брой записи на наблюдаваните данни по темата, получени от няколко източника на данни;

               е)
                     допълнителна съвкупност от статистически единици по темата (за извадки);

               ж)
                     брой импутирани наблюдения по темата;

               з)
                     брой записи с липсваща информация по темата.

               Горепосочените абсолютни стойности за оценка на точността се предоставят за следните обхванати от преброяването теми:

               1)юридическо семейно положение (LMS);

               2)семейно положение (FST);

               3)статут на домакинството (HST);

               4)статут на настояща дейност (CAS);

               5)занятие (OCC);

               6)индустрия (IND);

               7)статут на трудова заетост (SIE);

               8)местоположение на работното място (LPW);

               9)образователно ниво (EDU);

               10)държава/място на раждане (POB);

               11)гражданство (COC);

               12)година на пристигане в държавата (от 2010 г. нататък) (YAT);

               13)година на пристигане в държавата (от 1980 г. нататък) (YAE);

               14)обичайно местопребиваване една година преди преброяването (ROY);

               15)жилищни условия (HAR).

               4.5
                     Пълнота

               Държавите членки докладват за степента на пълнота на данните по отношение на изискванията на Регламент (ЕО) № 763/2008. Те дават подробности за обхванатите от преброяването теми или съответните разбивки, за които не са предоставени данни.

               4.6
                     Адекватност

               Предоставя се следната информация на равнището на Съюза:

               а)
                     предприети действия за установяване и удовлетворяване на потребностите на ползвателите;

               б)
                     наблюдение на степента на извличане на данни.


title: Регламент за изпълнение (ЕС) 2017/1355 на Комисията от 20 юли 2017 година относно минималната продажна цена за обезмаслено мляко на прах за единадесетата частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
               21.7.2017

               BG

               Официален вестник на Европейския съюз

               L 190/11

         РЕГЛАМЕНТ ЗА ИЗПЪЛНЕНИЕ (ЕС) 2017/1355 НА КОМИСИЯТА
   от 20 юли 2017 година
   относно минималната продажна цена за обезмаслено мляко на прах за единадесетата частична покана за участие в търг в рамките на тръжната процедура, открита с Регламент за изпълнение (ЕС) 2016/2080
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
   като има предвид, че:

               (1)

               С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

               (2)

               Предвид офертите, получени за единадесетата частична покана за участие в търг, не следва да се определи минимална продажна цена.

               (3)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   За деветата частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 18 юли 2017 г., минимална продажна цена не се определя.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юли 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 206, 30.7.2016 г., стр. 71.

      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) № 720/2012 на Комисията от 7 август 2012 година за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година

text:
               8.8.2012

               BG

               Официален вестник на Европейския съюз

               L 211/5

         РЕГЛАМЕНТ ЗА ИЗПЪЛНЕНИЕ (ЕС) № 720/2012 НА КОМИСИЯТА
   от 7 август 2012 година
   за изменение на представителните цени и размера на допълнителните вносни мита за някои продукти от сектора на захарта, определени с Регламент за изпълнение (ЕС) № 971/2011 за 2011/2012 пазарна година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (2), и по-специално член 36, параграф 2, втора алинея, второ изречение от него,
   като има предвид, че:

               (1)

               Размерите на представителните цени и на допълнителните вносни мита, приложими за бяла захар, сурова захар и някои сиропи, за пазарната 2011/2012 година са определени с Регламент за изпълнение (ЕС) № 971/2011 на Комисията (3). Посочените цени и мита са последно изменени с Регламент за изпълнение (ЕС) № 691/2012 на Комисията (4).

               (2)

               Данните, с които Комисията разполага понастоящем, налагат изменение на посочените размери съгласно член 36 от Регламент (ЕО) № 951/2006.

               (3)

               С оглед на необходимостта да се осигури възможно най-бързо прилагане на дадената мярка след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   Представителните цени и допълнителните вносни мита, приложими за продуктите, посочени в член 36 от Регламент (ЕО) № 951/2006, определени с Регламент за изпълнение (ЕС) № 971/2011 за пазарната 2011/2012 година, се изменят съгласно приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 август 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  ОВ L 254, 30.9.2011 г., стр. 12.

      (4)  ОВ L 202, 28.7.2012 г., стр. 15.

      ПРИЛОЖЕНИЕ

         Изменени размери на представителните цени и на допълнителните вносни мита за бяла захар, сурова захар и продукти с код по КН 1702 90 95, приложими от 8 август 2012 година

                  (В евро)

                  Код по КН

                  Размер на представителната цена за 100 kg нето от съответния продукт

                  Размер на допълнителното мито за 100 kg нето от съответния продукт

                  1701 12 10 (1)

                  40,90

                  0,00

                  1701 12 90 (1)

                  40,90

                  2,34

                  1701 13 10 (1)

                  40,90

                  0,00

                  1701 13 90 (1)

                  40,90

                  2,63

                  1701 14 10 (1)

                  40,90

                  0,00

                  1701 14 90 (1)

                  40,90

                  2,63

                  1701 91 00 (2)

                  50,30

                  2,38

                  1701 99 10 (2)

                  50,30

                  0,00

                  1701 99 90 (2)

                  50,30

                  0,00

                  1702 90 95 (3)

                  0,50

                  0,22

         (1)  Определяне на стандартното качество, както е посочено в приложение IV, точка III от Регламент (ЕО) № 1234/2007.

         (2)  Определяне за стандартното качество, както е посочено в приложение IV, точка II от Регламент (ЕО) № 1234/2007.

         (3)  Определяне за 1 % съдържание на захароза.


title: Регламент за изпълнение (ЕС) 2015/986 на Комисията от 24 юни 2015 година за установяване на стандартни стойности при внос с цел определяне на входната цена на някои плодове и зеленчуци

text:
               25.6.2015

               BG

               Официален вестник на Европейския съюз

               L 159/49

         РЕГЛАМЕНТ ЗА ИЗПЪЛНЕНИЕ (ЕС) 2015/986 НА КОМИСИЯТА
   от 24 юни 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  145,9

                  MK

                  37,9

                  TR

                  82,4

                  ZZ

                  88,7

                  0707 00 05

                  MK

                  20,6

                  TR

                  111,1

                  ZZ

                  65,9

                  0709 93 10

                  TR

                  108,2

                  ZZ

                  108,2

                  0805 50 10

                  AR

                  128,9

                  BO

                  143,4

                  BR

                  107,1

                  TR

                  102,0

                  ZA

                  140,6

                  ZZ

                  124,4

                  0808 10 80

                  AR

                  163,3

                  BR

                  100,2

                  CL

                  131,9

                  NZ

                  146,6

                  US

                  159,8

                  ZA

                  128,4

                  ZZ

                  138,4

                  0809 10 00

                  TR

                  270,9

                  ZZ

                  270,9

                  0809 29 00

                  TR

                  359,1

                  US

                  581,4

                  ZZ

                  470,3

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/1638 на Комисията от 6 септември 2016 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
                  13.9.2016

                  BG

                  Официален вестник на Европейския съюз

                  L 244/1

            РЕГЛАМЕНТ ЗА ИЗПЪЛНЕНИЕ (ЕС) 2016/1638 НА КОМИСИЯТА
      от 6 септември 2016 година
      за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква д) от него,
      като има предвид, че:

                  (1)

                  С Регламент (ЕИО) № 2658/87 е установена номенклатура от стоки (наричана по-нататък „Комбинирана номенклатура“ или „КН“), която се съдържа в приложение I към посочения регламент.

                  (2)

                  Текстът в допълнителна забележка 2 в част втора, глава 15 от Комбинираната номенклатура определя характеристиките на маслата, получени изключително от обработка на маслини, които трябва да бъдат класирани в позиции 1509 и 1510. Текстът на тази допълнителна забележка се основава на Регламент (ЕИО) № 2568/91 на Комисията (2), в който се определят физичните, химичните и органолептичните характеристики на маслиновото масло и маслиновото масло от остатъчен материал, както и методите за оценка на тези характеристики. Тези методи и граничните стойности, отнасящи се до характеристиките на маслото, се актуализират редовно, като се вземат предвид както мнение на експерти в областта на химията, така и дейностите, проведени в рамките на Международния съвет за маслиновите продукти (МСМП).

                  (3)

                  В резултат на няколко изменения на Регламент (ЕИО) № 2568/91 настоящият текст на допълнителна забележка 2 в част втора, глава 15 от Комбинираната номенклатура вече не е в съответствие с действащата понастоящем версия на Регламент (ЕИО) № 2568/91 и трябва да бъде съответно изменен.

                  (4)

                  С цел да се избегнат повтарящи се изменения на съответните параметри в допълнителна забележка 2 към глава 15, целящи да осигурят нейното съответствие с Регламент (ЕИО) № 2568/91, е целесъобразно да се приеме нов текст на допълнителната забележка, който пряко препраща към съответните части от посочения регламент.

                  (5)

                  Предвид факта, че считано от 1 януари 2017 г. в глава 15 ще бъдат добавени някои нови кодове по КН, новият текст на допълнителна забележка 2 към посочената глава, който да отразява тези нови кодове по КН, следва да влезе в сила на 1 януари 2017 г.

                  (6)

                  Поради това приложение I към Регламент (ЕИО) № 2658/87 следва да бъде съответно изменено.

                  (7)

                  Мерките, предвидени в настоящия регламент, са в съответствие със становището на Комитета по Митническия кодекс,

            ПРИЕ НАСТОЯЩИЯ РЕГЛАМЕНТ:
      Член 1
      В част втора, глава 15 от Комбинираната номенклатура, съдържаща се в приложение I към Регламент (ЕИО) № 2658/87, допълнителна забележка 2 се заменя със следното:

                     „2.

                                 А.

                                    № 1509 и 1510 включват само масла, получени изключително от обработка на маслини и чиито характеристики, отнасящи се за съдържанието на мастни киселини и стероли, са посочени в приложение I към Регламент (ЕИО) № 2568/91 на Комисията
                                     (*)
                                    . Наличието на тези вещества може да бъде определено по методи, посочени в приложения V и X към посочения регламент.

                                 № 1509 и 1510 не включват химически променените маслинови масла (по-конкретно преестерифицираните маслинови масла) и смесите от маслинови масла с масла от друг вид. Наличието на преестерифицирани маслинови масла се определя по метода, посочен в приложение VII към Регламент (ЕИО) № 2568/91.

                                 Б.

                                    Подпозиция 1509 10 включва само маслиновите масла, дефинирани в точки 1, 2 и 3 по-долу, получени изключително посредством механични методи или посредством други физични методи, при условия, които не видоизменят маслото, и които не са претърпели друга обработка освен пречистване, декантиране, центрофугиране и филтриране. Маслиновите масла, получени с разтворители, чрез добавка с химично или биохимично действие, посредством реестерифициращи методи, както и смесите с друг вид масла, се изключват от настоящата подпозиция.

                                             1.

                                                По смисъла на подпозиция 1509 10 10 като „маслиново масло за осветление“ се счита маслиновото масло, което има характеристиките на маслиново масло от категория 3, определена в приложение I към Регламент (ЕИО) № 2568/91.

                                             2.

                                                По смисъла на подпозиция 1509 10 20 като „необработено маслиново масло „extra virgin“ се счита маслиновото масло, което има характеристиките на маслиново масло от категория 1, определена в приложение I към Регламент (ЕИО) № 2568/91.

                                             3.

                                                Подпозиция 1509 10 80 включва други необработени маслинови масла, които имат характеристиките на маслиново масло от категория 2, определена в приложение I към Регламент (ЕИО) № 2568/91.

                                 В.

                                    Подпозиция 1509 90 включва маслиново масло, получено от обработката на масла от подпозиции 1509 10 10, 1509 10 20 и/или 1509 10 80, дори несмесени с необработено (Virgin) маслиново масло, което има характеристиките на маслинови масла от категории 4 и 5, определени в приложение I към Регламент (ЕИО) № 2568/91.

                                 Г.

                                    По смисъла на подпозиция 1510 00 10 като „сурови масла“ се считат маслата, които имат характеристиките на маслинови масла от категория 6, определена в приложение I към Регламент (ЕИО) № 2568/91.

                                 Д.

                                    Подпозиция 1510 00 90 включва маслата, получени от обработката на маслата от подпозиция 1510 00 10, дори несмесени с необработено (Virgin) маслиново масло, както и маслата, които не притежават характеристиките на маслата, упоменати в настоящата допълнителна забележка, букви Б, В и Г.

                                 Маслата от посочената подпозиция трябва да имат характеристиките на маслиновите масла от категории 7 и 8, определени в приложение I към Регламент (ЕИО) № 2568/91.

      Член 2
      Настоящият регламент влиза в сила на 1 януари 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 6 септември 2016 година.

               За Комисията,

               от името на председателя,

            Stephen QUEST

               Генерален директор на генерална дирекция „Данъчно облагане и митнически съюз“

         (1)  ОВ L 256, 7.9.1987 г., стр. 1.

         (2)  Регламент (ЕИО) № 2568/91 на Комисията от 11 юли 1991 г. относно характеристиките на маслиновото масло и маслиновото масло от остатъчен материал и съответните методи за анализ (ОВ L 248, 5.9.1991 г., стр. 1).


title: Регламент за изпълнение (ЕС) № 20/2014 на Комисията от 10 януари 2014 година за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход по отношение на субстанцията бутафосфан  текст от значение за ЕИП

text:
               11.1.2014

               BG

               Официален вестник на Европейския съюз

               L 8/20

         РЕГЛАМЕНТ ЗА ИЗПЪЛНЕНИЕ (ЕС) № 20/2014 НА КОМИСИЯТА
   от 10 януари 2014 година
   за изменение на приложението към Регламент (ЕС) № 37/2010 относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход по отношение на субстанцията бутафосфан
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества („МДСОК“) за фармакологичноактивни субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоциди, използвани в животновъдството, са определени в съответствие с Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храни от животински произход са посочени в приложението към Регламент (ЕС) № 37/2010 на Комисията (2).

               (3)

               Понастоящем субстанцията бутафосфан е включена в таблица 1 от приложението към Регламент (ЕС) № 37/2010 като разрешена субстанция за говеда, като е посочено, че не е необходимо определяне на МДСОК.

               (4)

               В Европейската агенция по лекарствата бе подадено заявление за разширяване на обхвата на съществуващото вписване за бутафосфан, така че да включва и свинете.

               (5)

               По препоръка на Комитета по лекарствените продукти за ветеринарна употреба не е необходимо определяне на МДСОК за бутафосфан за свине.

               (6)

               В съответствие с член 5 от Регламент (ЕО) № 470/2009 Европейската агенция по лекарствата взема предвид МДСОК от фармакологичноактивни субстанции, установени в определен хранителен продукт по отношение на друг хранителен продукт, получен от същия вид животно, или МДСОК от фармакологичноактивни субстанции, установени в един или повече видове спрямо други видове животни.

               (7)

               Комитетът по лекарствените продукти за ветеринарна употреба препоръча резултатите от оценката на бутафосфан за говедата и свинете да се екстраполират за всички видове бозайници, отглеждани за производство на храни.

               (8)

               Поради това вписването за бутафосфан в таблица 1 от приложението към Регламент (ЕС) № 37/2010 следва да бъде изменено, за да се включи субстанцията бутафосфан за всички видове бозайници, отглеждани за производство на храни, като същевременно се посочи, че не е необходимо определяне на МДСОК.

               (9)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя съгласно посоченото в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 януари 2014 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  ОВ L 15, 20.1.2010 г., стр. 1.

      ПРИЛОЖЕНИЕ
      В таблица 1 от приложението към Регламент (ЕС) № 37/2010 вписването за субстанцията бутафосфан се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Бутафосфан

                     НЕПРИЛОЖИМО

                     Всички видове бозайници, отглеждани за производство на храни

                     Не се изисква МДСОК

                     НЕПРИЛОЖИМО

                     НЯМА ВПИСВАНЕ

                     Храносмилателен тракт и метаболизъм/минерални добавки“


title: Регламент за изпълнение (ЕС) 2015/464 на Комисията от 19 март 2015 година за установяване на стандартни стойности при внос с цел определяне на входната цена на някои плодове и зеленчуци

text:
               20.3.2015

               BG

               Официален вестник на Европейския съюз

               L 76/44

         РЕГЛАМЕНТ ЗА ИЗПЪЛНЕНИЕ (ЕС) 2015/464 НА КОМИСИЯТА
   от 19 март 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 март 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  94,1

                  MA

                  85,9

                  TR

                  94,6

                  ZZ

                  91,5

                  0707 00 05

                  JO

                  229,9

                  MA

                  179,7

                  TR

                  178,9

                  ZZ

                  196,2

                  0709 93 10

                  MA

                  101,2

                  TR

                  186,6

                  ZZ

                  143,9

                  0805 10 20

                  EG

                  47,3

                  IL

                  72,4

                  MA

                  53,1

                  TN

                  61,7

                  TR

                  71,6

                  ZZ

                  61,2

                  0805 50 10

                  TR

                  61,7

                  ZZ

                  61,7

                  0808 10 80

                  AR

                  94,0

                  BR

                  70,7

                  CL

                  125,7

                  CN

                  81,0

                  MK

                  28,2

                  US

                  181,4

                  ZZ

                  96,8

                  0808 30 90

                  AR

                  107,0

                  CL

                  97,1

                  CN

                  102,5

                  ZA

                  111,2

                  ZZ

                  104,5

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 825/2011 на Комисията от 12 август 2011 година относно класирането на някои стоки в Комбинираната номенклатура

text:
               18.8.2011

               BG

               Официален вестник на Европейския съюз

               L 211/5

         РЕГЛАМЕНТ ЗА ИЗПЪЛНЕНИЕ (ЕС) № 825/2011 НА КОМИСИЯТА
   от 12 август 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.

               (4)

               Целесъобразно е да се предвиди възможността обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, да продължи да бъде използвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде използвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 август 2011 година.

            За Комисията, от името на председателя,

         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  Код по КН

                  Основания

                  (1)

                  (2)

                  (3)

                  Стирен-бутадиенов съполимер в първична форма.
                  Този съполимер се произвежда, като се смесят латекс от стирен-бутадиенов каучук (SBR) и смола с високо съдържание на стирен.
                  Крайният продукт се състои от смес на стирен-бутадиенови съполимери, съдържащи тегловно 65 % или повече стирен.

                  3903 90 90

                  Класирането се определя от Общи правила 1 и 6 за тълкуване на Комбинираната номенклатура, забележки 1, 4 и 6 към глава 39, забележка 4, букви а) и в) към глава 40, забележка 1 към подпозиците от глава 39 и описанието на кодове по КН 3903, 3903 90 и 3903 90 90.
                  Стирен-бутадиеновите съполимери съдържащи тегловно 65 % или повече стирен, не отговарят на определението за синтетичен каучук, посочено в забележка 4, буква а) към глава 40, тъй като при вулканизацията със сяра не изпълняват изискванията за удължаване и възстановяване, споменати в посочената забележка.
                  Следователно продуктът трябва да бъде класиран в код по КН 3903 90 90 като други полимери на стирена.